En dejlig lille lejlighed, hvorfra det tager højst 15 minutter at gå til den gamle bydel. Lejligheden ligger ikke i turistområde men et ret autentisk beboelseskvarter. Der er rigtig gode indkøbsmuligheder.
Billederne af lejligheden viser den med stor nøjagtighed.
Der er alt hvad man har brug for i køkkenet til at lave elementære måltider. Både alm. ovn og mikroovn, gryder og 2 pander og ovnfaste fade. Elkeddel og kapsel kaffemaskine. Def er endda basale krydderier som salt, peber, sukker osv.
Sengen der er fuld bredde på 180 cm er med en god madras og lækker topmadras. Der er en bred dobbeltdyne og et godt udvalg af hovedpuder. Så man sover rigtig godt.
Aircon er god og kan både varme, køle og tage fugt hvis der er høj luftfugtighed.
Bruseren er skøn og der er masser af varmt vand. Dog kan døren til toilet/bad ikke lukkes helt så der er ikke meget privatliv.
Der er WiFi og smart TV som virker rigtig godt med DeX funktion fra mobil.
Det kan anbefales at tage et ekstra viskestykke med og et ekstra håndklæde med hvis man ikke kan nøjes med et 70x140 cm håndklæde pr person.
Vi var der 5 dage og kommer gerne igen.